CELEX: 62016TN0311
Language: fi
Date: 2016-06-21 00:00:00
Title: Asia T-311/16: Kanne 21.6.2016 – Siemens Industry Software v. komissio

22.8.2016   
            
            
               FI
            
            
               Euroopan unionin virallinen lehti
            
            
               C 305/41
            
         Kanne 21.6.2016 – Siemens Industry Software v. komissio
   (Asia T-311/16)
   (2016/C 305/56)
   Oikeudenkäyntikieli: englanti
   
      Asianosaiset
   
   
      Kantaja: Siemens Industry Software (Leuven, Belgia) (edustajat: asianajajat H. Gilliams ja J. Bocken)
   
      Vastaaja: Euroopan komissio
   
      Vaatimukset
   
   Kantaja vaatii, että unionin yleinen tuomioistuin:
   
               —
            
            
               kumoaa Belgian ja Yhdistyneen kuningaskunnan ylimääräistä voittoa koskevasta poikkeavasta valtiontukijärjestelmästä 11.1.2016 annetun komission päätöksen SA.37667 (2015/C) (ent. 2015/NN)
            
         
               —
            
            
               toissijaisesti kumoaa päätöksen 2–4 artiklan
            
         
               —
            
            
               joka tapauksessa kumoaa kyseisen päätöksen 2–4 artiklan niiltä osin kuin kyseisissä artikloissa (a) vaaditaan tuen takaisinperimistä muilta yksiköiltä kuin yksiköiltä, joille on myönnetty päätöksessä määriteltyjä liian suuria voittoja” ja (b) vaaditaan edunsaajan verosäästöjä vastaavan summan takaisinperimistä, ilman, että Belgian annetaan ottaa huomioon muun veroviranomaisen suorittama varsinainen mukautus
            
         
               —
            
            
               velvoittaa komission korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa neljään kanneperusteeseen.
   
               1.
            
            
               Ensimmäinen kanneperuste koskee ilmeistä arviointivirhettä, toimivallan ylittämistä ja perusteluvelvollisuuden laiminlyöntiä niiltä osin kuin Belgian ja Yhdistyneen kuningaskunnan ylimääräistä voittoa koskevasta poikkeavasta valtiontukijärjestelmästä 11.1.2016 annetussa komission päätöksessä SA.37667 (2015/C) (ent. 2015/NN) väitetään tuen olemassaolo.
            
         
               2.
            
            
               Toinen kanneperuste koskee SEUT 107 artiklan rikkomista ja perusteluvelvollisuuden laiminlyömistä sekä ilmeistä arviointivirhettä niiltä osin kuin väitetty tukiohjelma luokitellaan riidanalaisessa päätöksessä valikoivaksi toimenpiteeksi.
            
         
               3.
            
            
               Kolmas kanneperuste koskee SEUT 107 artiklan rikkomista ja ilmeistä arviointivirhettä niiltä osin kuin riidanalaisessa päätöksessä väitetään, että väitetty tukiohjelma merkitsee myönnettyä etua.
            
         
               4.
            
            
               Neljäs kanneperuste koskee SEUT 107 artiklan rikkomista, perusteltujen odotusten loukkaamista, ilmeistä arviointivirhettä, toimivallan ylittämistä ja perusteluvelvollisuuden laiminlyöntiä niiltä osin kuin riidanalaisessa päätöksessä velvoitetaan Belgia tuen takaisinperimiseen.